lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv de ca en es lv lv lv lv lv lv lv lv lv et lv es lv lv lv lv lv lv lv lv nl lv lt lv en nl gl lv lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
LLU sākas Zemgales reģiona skolēnu zinātniski pētniecisko darbu vērtēšana – ZZ.lv
Vārda dienas svin: Modra, Francis, Dmitrijs
andra.ozola@zz.lv - 16.02.2022 - 12:01
Februārī Latvijas Lauksaimniecības universitātē (LLU) sākusies Zemgales reģiona skolēnu zinātniski pētniecisko darbu recenzēšana, kurā iesaistīti 27 universitātes mācībspēki un zinātnieki. Zemgales reģiona konkurss norisinās, lai noteiktu labākos zinātniski pētnieciskos darbus reģionā un izvirzītu tos valsts konkursam. Turklāt atsevišķu sekciju labākajiem un zinošākajiem skolēniem būs unikāla iespēja iestāties LLU studiju programmās ārpus konkursa, informē LLU.
Šogad no Zemgales reģiona skolām izvirzīts 71 zinātniski pētnieciskais darbs sešās dažādās zinātņu nozaru grupās. Visvairāk darbu ir sociālajās zinātnēs un dabaszinātnēs, kur reģiona konkursam katrā nozarē izvirzīti pa 22 darbiem. Plaši pārstāvētas arī Humanitāro un mākslas zinātņu un Inženierzinātņu nozares, kurās katrā iesniegti pa 10 darbiem. Savukārt medicīnas un veselības zinātnēs iesniegti 4 skolēnu darbi, bet Lauksaimniecības, meža un veterināro zinātņu nozarē tiks vērtēti 3 zinātniski pētnieciskie darbi.
Lai gan šogad reģiona konkursā iesniegti mazāk skolēnu darbu nekā pērn, pētījumu tematiskie virzieni ir ļoti daudzveidīgi. Vairāki skolēni ir ķērušies pie gaisa kvalitātes pētījumiem savās skolās, kas šobrīd ir īpaši svarīgi Covid-19 izplatības ierobežošanas kontekstā. Viens no pētījumiem veltīts seju masku lietošanas ietekmes izpētei uz cilvēka balss uztveramību, kas kļuvis aktuāli šajā mācību gadā. Tāpat īstenoti pētījumi, kas saistīti ar veselīgu dzīvesveidu, klimata pārmaiņu ietekmes mazināšanu, videi draudzīgāku auto izpēti un atkritumu šķirošanu.
Savukārt lauksaimniecības nozarē skolēni analizējuši aitu vilnas granulu izmantošanu augu mēslošanā, sporta zirgam nepieciešamo inventāru un kaitēkļus ziemas kviešos.
Saturs turpināsies pēc reklāmas.
Zemgales reģiona zinātniski pētniecisko darbu konkursam darbus iesnieguši skolēni no Jelgavas Valsts ģimnāzijas, Jelgavas Tehnoloģiju vidusskolas, Jelgavas Spīdolas Valsts ģimnāzijas, Jelgavas 5. vidusskolas, Jaunjelgavas vidusskolas, Ilmāra Gaiša Kokneses vidusskolas, Aizkraukles novada vidusskolas, Neretas Jāņa Jaunsudrabiņa vidusskolas, Elejas vidusskolas, Vircavas vidusskolas, Jēkabpils Valsts ģimnāzijas, Jēkabpils 2. vidusskolas, Salas vidusskolas, Aknīstes vidusskolas, Viesītes vidusskolas un Zemgales vidusskolas.
Paralēli LLU mācībspēki iesaistīti arī Vidzemes reģiona skolēnu zinātniski pētniecisko darbu vērtēšanā, kur kopīgi ar kolēģiem no Rīgas Tehniskās universitātes, Latvijas Universitātes un Daugavpils Universitātes iepazīsies ar 30 konkursam iesniegtajiem darbiem. Visvairāk darbu iesniegti Dabaszinātņu nozarē, kurā tiks vērtēti 10 pētījumi. Savukārt Humanitārās un mākslas zinātnēs iesniegti 6 darbi, Medicīnas un veselības un Sociālo zinātņu nozarēs katrā pa 5 darbiem, Inženierzinātnēs tiks vērtēti 3 darbi, bet Lauksaimniecības, meža un veterināro zinātņu nozarē pieteikts viens skolēna darbs.
Pēc recenziju saņemšanas 25. februāra vakarā skolēni gatavosies savu darbu aizstāvēšanai Zemgales reģiona skolēnu zinātniski pētniecisko darbu konferencē, kas notiks 4. martā tiešsaistē. Tajā noskaidros skolēnus, kuru darbi tiks izvirzīti Latvijas skolēnu 46. zinātniskās pētniecības darbu konferencei un kuriem būs unikāla iespēja iestāties LLU studiju programmās ārpus konkursa. Ik gadu šāda iespēja tiek piedāvāta aptuveni 40 skolēniem.
Jelgavas pilī trešdien notiks Donoru diena
Aicina uz konferenci “Skolotājs ir personība”
Arī otrdien Latvijā gaidāms lietus un brāzmains vējš
Septembris Latvijā bijis divus grādus vēsāks par normu
Nedēļas nogalē Latvijā reģistrēts 2231 jauns Covid-19 gadījums un saņemtas ziņas par četriem mirušajiem
Lai komentētu, jums jāpiesakās sistēmā.
Sagatavojiet savu dārzu ziemai ar Kärcher instrumentiem
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.